kardosdrur/scandi-wiki huggingface dataset:
Ian McLagan

Ian Patrick 'Mac' McLagan (født 12. maj 1945 i Hounslow, Middlesex, England, død 3. december 2014) var en engelsk keyboardspiller, der er bedst kendt for at have været medlem af de engelske rockbands Small Faces og Faces. Har medvirkede endvidere på en række indspilninger med The Rolling Stones og turnerede med Stones i slutningen af 1970'erne.

Karriere

Small Faces og Faces 
McLagan spillede i en række mindre bands i begyndelsen af 1960'erne inden han i 1965 blev hyret af manageren Don Arden til at spille i Small Faces for 30£ om ugen. McLagan erstattede Jimmy Winston i gruppen. Da "prøveperioden" i bandet var overstået, blev hyren sat ned til 20£ om ugen, svarende til, hvad de øvrige medlemmer af Small Faces modtog. McLagans første koncert med Small Faces var i Londons Lyceum Theatre den 2. november 1965. Da Steve Marriott forlod Small Faces i 1969, kom Rod Stewart og Ronnie Wood ind i gruppen, der herefter ændrede navn til Faces.

Efter Faces 

Da Faces blev opløst i 1975 arbejdede McLagan som "sideman" i The Rolling Stones, både i studiet (albummet Some Girls med klaver på bl.a. "Miss You") og på turneer, ligesom han medvirkede på en række af Ron Woods projekter, bl.a. bandet The New Barbarians. Som studiemusiker har han arbejdet med bl.a. Chuck Berry, Jackson Browne, Joe Cocker, Bob Dylan, Melissa Etheridge, Bonnie Raitt, Paul Westerberg, Izzy Stradlin, Frank Black, Nikki Sudden, John Mayer, Bruce Springsteen, Tony Scalzo, Carla Olson og Carla Olson og Mick Taylor.

McLagan blev medlem af Billy Braggs band The Blokes i en årrække fra slutningen af 1990'erne til begyndelsen af 2000. Han skrev en række af sagnene på albummet fra 2002 England, Half English sammen med Bragg og medvirkede på den efterfølgende turne.

Sideløbende med aktiviteterne som sideman havde han sit eget The Bumb Band, som han stiftede i 1977. Bandet spillede bl.a. opvarmning for The Rolling Stones in Austin i Texas i 2006.

I 2014 etablerede han bandet The Empty Hearts, der udgav albummet The Empty Heart den 5. august samme år. Den sidste pladeudgivelse, hvor McLagan medvirkede var på Lucinda Williams' dobbeltalbum  Down Where the Spirit Meets the Bone udgivet den 30. september 2014.

Privatliv 
McLagan fik et forhold til Keith Moons kone Kim Kerrigan. Kerrigan blev skilt fra Moon, og boede herefter sammen med McLagan. Parret blev gift i 1978 en måned efter Keith Moons død. Kerrigan døde i en trafikulykke i Austin den 2. august 2006.

McLagan døde den 3. december 2014 efter en hjerneblødning i en alder af 69 år.

Diskografi
 Troublemaker (Mercury, 1979)
 Bump in the Night (Mercury, 1980)
 Last Chance to Dance (EP) (Barking Dog, 1985)
 Best of British (Maniac, 2000)
 Rise & Shine (Maniac, 2004) (Gaff Music)
 Here Comes Trouble (Maniac, 2005)
 Live (Maniac, 2006)
 Spiritual Boy (Maniac, 2006)
 Never Say Never (Maniac, 2008) (00:02:59 Records)
 United States (Maniac, 2014) (Yep Roc Records)

Noter

Eksterne links

Ianmclagan.com officiel website
macspages.com  officiel website

Musikere fra England
Keyboardspillere fra England
Sangskrivere
Petasos

Petasos (gr.: πέτασος) er en type rund solhat som blev båret af mænd og ynglinge (efeber) i oldtidens Grækenland, ofte sammen med chlamys, en kort kappe. Den har sin oprindelse i Thessalien og var lavet af filt, læder eller flettet strå. Forsynet med hagesnor kunne den hænge på ryggen.

En type stridshjelm af metal som blev brugt af ryttersoldater fra Athen, havde samme form som petasos. Huller på yderkanten kan være til at fastgøre et overtræk af tekstil.

Petasos − eller en petasosformet hjelm med vinger − blev sammen med blandt andet bevingede sko (talaria-sandaler) og merkurstav (caduceus) kendetegn for Hermes i antikkens kunst. Hermes var de græske guders budbringer som svarede til Merkur i romersk mytologi. 

Petasoshjelm, som den fremstilles i billedkunsten, kan ligne den britiske skålformede og cirkelrunde 'brodiehjelm', patenteret i 1915 af John L. Brodie fra London.

Galleri

Se også
 Sombrero, spansk bredskygget solhat

Eksterne henvisninger

Hatte
Grækenland i antikken
Georg von Rosen

Johan Georg Otto von Rosen (født 13. februar 1843 i Paris, død 3. marts 1923 i Stockholm) var en greve og maler.

Rosen studerede fra 1855 Kungliga Akademien för de fria konsterna i Stockholm, malede 1860 i Leipzig under Carl Werner, lærte her akvarelmaleriet og søgte ved de følgende års studier tilknytning til udlandets kunst. Afgørende betydning for Rosens kunst fik Antwerpen-maleren Hendrik Leys, hos hvem han studerede i 1863 og til hvem han atter i 1869 søgte tilbage. Men i øvrigt arbejdede han 1861—62 i Weimar under Jean-François Portaels, studerede 1866 i Rom (under Simonetti ), i Paris, i Bryssel, 1870—71 i München,  og hentede i 1864 på en orientrejse en mængde motiver til farvefriske  akvareller. Da han 1871 vendte tilbage til Stockholm, var han i  besiddelse af højt udviklet malerisk kultur og havde en anselig  produktion bag sig. Om den anseelse, han hurtig vandt sig, vidner i  nogen måde de udmærkelser, der blev ham til del; 1872 blev han  akademimedlem, 1874 viceprofessor, 1880 professor, 1880—87 og 1893—99 var han akademiets direktør. Rosens første større arbejder, Sten Sture’s Indtog i Stockholm for hvilket han fik akademiets medalje og akvarellen Vielse i et svensk Smedegildes Kapel  og andre, viser stærk påvirkning fra Leys’ arkaiserende stil, der også  præger mange andre af hans kulturhistoriske fremstillinger i  middelalderlig stil: Raderingerne Göran Persson ser fra sit Vindu Sten Sture’s Indtog (1868), Ture Jönsson (1869) med flere, og Rosens hovedværk, det store, i komposition og farve udmærkede, karakterfulde Erik XIV, Karin og G. Persson. I 1881 malede Rosen, i friere stil, for den danske stat Erik XIV i Fængsel, hvor særlig Karins skikkelse og solbelyste ansigt er af højt sjæleligt værd, Statens Museum for Kunst. Portrættet af faderen (1868, Nationalmuseum) er den første betydeligere prøve på hans fremragende, noble, på en gang intime og fornemme portrætkunst: Selvportræt (1869, Stockholms Akademi), et andet, særlig berømt selvportræt fra 1877 til Galleria degli Uffizi i Firenze,  det monumentale portræt af Adolf Erik Nordenskiöld. 

Rosen var tillige billedhugger og lavede blandt andet en buste af faderen og skrev Bref från Orienten (1865), Ur min fars minnen (1880), Sista dagen (1880, som selvstændig bog 1901, illustration af Olle Hjortzberg) med mere. 

Han var medlem af Det Kongelige Danske Kunstakademi.

Galleri

Litteratur 
 Erik Wettergren, Georg von Rosen 70 år, Stockholm, 1913 
 Erik Wettergren, Georg von Rosens konst, Norstedts Förlag, Stockholm, 1919

Eksterne henvisninger og kilder 
 

, bind 20, side 384, skrevet af amtsforvalter Axel Holck

Malere fra Sverige
Unschooling

Unschooling er en indlæringsfilosofi, hvis kerne er ideen om at børn vil lære de ting de har brug for, når de har brug for det, og at alle børn har behov for at lære tingene på hver deres måde, fordi alle er forskellige.  

Første gang man stødte på udtrykket unschooling var i 70'erne i USA og det var John Holt der brugte udtrykket til at forklare sin holdning om indlæringsmetoden. John Holt prøvede, i første omgang, at reformere hele skolesystemet. Efter flere år opgav han dog kampen, fordi han indså at det ikke ville nytte noget at reformere systemet, da han mente hele systemet var forkert. 

Hele John Holts ide bag unschooling er netop at, alle er forskellige, ikke nogen af os er 100% ens, og derfor er den bedste indlæringsmetode for hvert barn, også forskellig. I dag findes der utallige overbevisninger indenfor unschooling, men alle overbevisningerne har samme princip, nemlig at alle børn er forskellige og har behov for forskellige indlæringsmetoder.

Der findes mange forældre i hele verdenen, der tager deres børn ud af skolen, for at unschoole dem.

Eksterne henvisninger 
 Dars.dk Hvad er unschooling? 
 unschooling.com 

Læring
Hannibal Harbo Rasmussen

Hannibal Harbo Rasmussen (født 28. februar 2000) er en dansk skuespiller, som i 2012-2014 har medvirket i Pendlerkids. I 2014 spillede han hovedrollen Dixie i DR1's julekalender Tidsrejsen, sammen med Bebiane Ivalo Kreutzmann (Sofie). Hannibal er søn af Nils Harbo og Ulla Rasmussen.

Han deltog i Ultra GALLA 2013

Filmografi

Tv-serier

Referencer

Eksterne henvisninger 
 

Børneskuespillere fra Danmark
Guts Over Fear

"Guts Over Fear" er en single fra den amerikanske rapper Eminem, og byder på vokal fra den australske sanger Sia. Sangen stammer fra opsamlingsalbummet Shady XV, der blev udgivet den 24. november 2014.

Hitlister

Referencer

Eksterne henvisninger 
 

Singler fra 2014
Sange fra 2014
Sange af Sia Furler
Eminem-sange
Paul Barfoed Møller

Paul Barfoed Møller (født 1. september 1925 i Fredericia - 14. februar 1989) var en dansk skuespiller.

Han var elev af Poul Juhl. Paul Møller blev uddannet på de Frederiksbergske teatrets elevskole 1947-48 og Odense Teaters elevskole 1948-50. Han debuterede i 1947 som Patricius i Caligula på Riddersalen i København. Fra 1950 var han igen knyttet til Odense Teater - i årene 1951-55 tillige som regissør, 1955-69 som overregissør og derefter udelukkende som skuespiller, hvor han gennem årene på scenen spillede med i bl.a. Guys and Dolls, Et Jule Eventyr, En skærsommernatsdrøm, Svejk, etc. og havde i 1988, 40 års jubilæum ved Odense Teater, som afslutning på sin aktive karriere.

Privatliv 
Paul Barfoed Møller blev den 6. april 1950 gift med skuespillerinden Vibeke Terndrup Møller, som han fik to døtre med, Solveig Barfoed Møller og Charlotte Terndrup. Han blev senere skilt og gift igen med skuespillerinde og danser Toni Maisie, som han fik børnene Nicoline Maisie Møller Devic og Rasmus Møller med.

Udvalgt filmografi 
 Frihed, lighed og Louise - 'Apoteker' - 1944, film (m. Ib Schønberg)
 Op med lille Martha - 1946, film (m. Lily Broberg)
 Vores lille by - 'Skolelæreren' - 1954, film (m. Arthur Jensen)
 Splintret emaille - 1956, Documentarfilm
 Panik i paradis - 'En portier' 1960, film (m. Dirch Passer)
 Det kære legetøj - 'Dommer' - 1968, film (m. Holger Juul Hansen)
 Flugten - 'Henning' - 1973, film (m. Ole Ernst)
 Per - 'Ekspedient i pornoforretning' - 1975, film (m. Ole Ernst)
 Hyrder - 'Belinsky' - 1975, TV film
 Jeppe på bjerget - 'Jakob Skomager' - 1981, film (m. Buster Larsen)

Tv-serier 
 Fiskerne - 'Brugsuddeler' - 1977, TV serie (m. Otto Brandenburg)

Noter

Eksterne henvisninger 
 
 http://www.filmfront.no/aktor/214754/paul-barfoed-moeller
 http://www.danskfilmogteater.dk/skuespillere/M/paul_barfoed_moller.html

Skuespillere fra Danmark
Personer fra Fredericia
Lise Wilbek

Lise Wilbek født 1958 er en tidligere dansk atlet fra Trongårdens IF som var var dansk mester på 100 og 200 meter 1977. Hun blev nummer ni i højdespring ved junior Europamesterskaberne 1975 i Athen, Grækenland.

Gift med Sven-Erik Nielsen.
 
Lise Wilbek er kusine til Ulrik Wilbek, der har været træner for begge Danmarks håndboldlandshold og Viborg HK og vundet adskillige medaljer.

Personlige rekorder
 100 meter: 11,98 1977 
 200 meter: 23,9 1977 
 100 meter hæk: 14,0 1977
 200 meter hæk: 30,2 1976 
 Længdespring 5,75 1975 
 Højdespring: 1,80 1976

Eksterne henvisninger 
 "Officielle Efterretninger" og "DAF i tal" 
 Trongårdens IF
 

Atleter fra Trongårdens IF
Hækkeløbere fra Danmark
Længdespringere fra Danmark
Sprintere fra Danmark
Højdespringere fra Danmark
Tina Krebs

Tina Krebs Bahn født 1. januar 1963 er en tidligere dansk atlet fra Fremad Holbæk. Hun var i semifinalen på 800 meter ved VM 1983 i Helsinki og kom dermed på Nordens hold mod USA . 

Tina Krebs studerede til arkitekt på Clemson University, South Carolina 1982-1987 og løb disse år for skolens hold Clemson Tigers.
  
Tina Krebs er tvilling til Trine Krebs.

Deltagelse ved verdensmesterskaber 
 1988 6 km cross
 1984 6 km cross
 1983 800 meter
 1981 6 km cross

Danske senior mesterskaber 
 1988 800 meter og 1500 meter
 1986 800 meter og 1500 meter
 1985 800 meter og 1500 meter
 1983 800 meter og 1500 meter
 1982 800 meter og 1500 meter
 1981 400 meter, 800 meter og 10km hold
 1978 800 meter

Danske senior mesterskaber indendørs 
 1982 800 meter 
 1979 800 meter

Personlige rekorder 
 200 meter: 25,53 Skovdalen Atletikstadion, Aalborg 6. september 1980
 400 meter: 55,38 Østerbro Stadion 15 august 1981
 800 meter: 2:02,07 Knoxville, USA 21. maj 1983
 1000 meter: 2:46,5 Østerbro Stadion9. juli 1981
 1500 meter: 4:14,24 Glostrup Stadion 25. juni 1983
 1 mile: 4.38.46 Cwmbran, Wales 9.juli 1983
 3000 meter: 9:28,78 Frederiksberg Stadion 24. juli 1988
 400 meter hæk: 62,4 Ballerup Atletikstadion 8. september 1981 
 Højdespring: 1,70 Greve Stadion 24. maj 1979

Indendørs 
 800 meter: 2:02.60  /Boston Invitational/ USA /dansk rekord
 1000 meter 2:44,90 ?, USA ?/? 1986
 1500 meter: 4:10,20 East Rutherford, USA 9. februar 1985 Dansk rekord/ NCAA rekord
 1 mile: 4:38,40 East Rutherford, USA 8.februar 1986

Eksterne henvisninger 
 "Officielle Efterretninger" og "DAF i tal" 
 Clemson Tigers athlete profile for Tina Krebs
 Fremad Holbæks historie
 

Atleter fra Holbæk Fremad
Mellemdistanceløbere fra Danmark
Arkitekter fra Danmark
George Fernandes

George Fernandes (født i 3. juni 1930 i det nuværende Karnataka, død 29. januar 2019) var en indisk politiker. Fernandes var forsvarsminister i Indien i perioden 1998-2004.

Fernandes blev kendt i 1970'erne som fagforeningsleder indenfor jernbanerne. Under Indira Gandhis nationale undtagelsestilstand blev han kendt som modstander af regeringen og fængslet en periode. Ved regeringsskiftet i 1977 blev Fernandes udpeget til posten som landets industriminister. I sin ministertid lagde han en hård linje mod udenlandske virksomheder, hvilket fik virksomheder som Coca-Cola Company og IBM til at forlade Indien.

Ved valget i 1998 var Fernandes medlem af Samata Party og blev forsvarsminister i den BJP-ledede koalitionsregering, der kom til at sidde frem til 2004. Efter anklager om korruption indenfor forsvarsministeriet gik Fernandes af i februar 2001, men blev atter forsvarsminister blot få måneder senere. I 2003 slog Samata Party sig sammen med Janata Dal (U) under sidstnævntes navn og Fernandes blev leder af partiet.

Eksterne links 

 George Fernandes: Rebel without a pause fra Gulf News 

Politikere fra Indien
Jog Falls

Jog Falls, Gerosoppa Falls  eller Joga Falls er det næststørste vandfald i Indien. Vandfaldet er beliggende i Sagara taluk i delstaten Karnataka og er en af de store turistattraktioner i området.

Jog Falls er en del af floden Sharavathi og har et fald på 253 m.  Vandfaldet ligger på grænsen mellem distrikterne Shimoga og Uttara Kannada.

Gallery

Noter

Eksterne links

 Jog Falls Karnataka - Unusual views 
 Jog Falls på jogfalls.in 
 World Waterfall Database entry 

Vandfald
Indiens geografi
Karnataka
Tournesolmysteriet

Tournesolmysteriet (tidligere titler Affæren Tournesol og Det hemmelige våben, fransk originaltitel L'Affaire Tournesol) er det attende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1960. Historien foregår i 1950'erne efter historien om Mission til Månen og De første skridt på Månen.

Professor Tournesol har opfundet en maskine, der kan ødelægge ting med lydbølger, som kommer under Borduriens efterretningstjenestes søgelys, og Tintin og kaptajn Haddock må hjælpe ham.

Visse personer, som bl.a. tegneserieforfatteren Benoît Peeters betragter historien som den mest "detektiv-agtige" i hele serien i sin bog Hergé – Bogen om Tintin og hans skaber.

Nogle franske udgaver 
1954-1956: Les aventures de Tintin et de Milou – L'affaire Tournesol, fortsat serie i Tintin nr. 51, 22. desember 1954 – nr. 8, 22. februar 1956. 
 1956: Les aventures de Tintin – L'affaire Tournesol, album fra Casterman, 62 tegneseriesider i farver.

Danske udgaver 
Føljetoner
 1962-1963: Affæren Tournesol. Fortsat serie i Politiken nr. 321, tirsdag 21. august 1962 – nr. 106, tirsdag 15. januar 1963.
 1967: Det hemmelige våben. Fortsat serie i fart og tempo nr. 31, fredag 4. august 1967 – nr. 46, fredag 17. november 1967.
 1971: Det hemmelige våben. Fortsat serie i Århus Stiftstidende søndag 28. februar 1971 – søndag 5. december 1971.

Album
 1964: Tintins oplevelser nr. 10 (gammel standardudgave). Det hemmelige våben. Illustrationsforlaget. Genoptryk har .
 2007: Tintins oplevelser (retroudgave). Tournesolmysteriet. 2. udgave. Carlsen Comics, . Fra 2. oplag, 2017, Cobolt, .
 2009: Tintins oplevelser nr. 18 (minicomics). Tournesolmysteriet. Cobolt, .
 2016: Tintins oplevelser (ny standardudgave). Tournesolmysteriet. Cobolt, .

Referencer

Eksterne henvisninger 
 Tournesol-mysteriet på ComicWiki

Tintin-album
Litteratur i 1956
Mangaloreanske katolikker

Mangaloreanske katolikker er et etnisk-religiøst samfund af katolikker, der er en del af den romerske kirke under Mangalore Stift på den sydvestlige kyst af Karnataka, Indien.

 
Folkeslag i Indien
Romerskkatolske kirke
Tipu Sultan

Tipu Sultan eller Tipû Sâhib, kendt som tigeren fra Mysore, (født 20. november 1750 i Devanahalli, død 4. maj 1799 i Sritangapatna), var Haider Alis første søn af hans anden kone, Fatima eller Fakr-un-nissa. Han herskede over det indiske kongedømme Mysore fra hans far døde i 1782 til han selv døde i 1799.

Biografi 
Tippu var en lærd mand og en dygtig soldat. Han havde ry for at være en god poet. Han var også en stærkt religiøs mand, og vovede at være muslim i et fortrinsvis hinduistisk område. Han undertrykte katolske undersåtter, men er også kendt for at have bygget en kirke, den første i Mysore, på opfordring fra franskmændene.

Han hjalp sin far med at besejre briterne i den anden engelsk-mysoriske krig og forhandlede Mangaloreaftalen med briterne. Men han blev besejret i de tredje og fjerde engelsk-mysoriske krige af de de britiske styrker og styrkerne fra Travancore. Tipu Sultan døde under forsvaret af sin hovedstad Srirangapatna den 4. maj 1799.

Indiens historie
Muslimske monarker
Forfattere fra Indien
Personer fra Indien
HMS Onslow

HMS Onslow var en destroyer (O-klassen) i Royal Navy. Hun blev bestilt ved det skotske værft John Brown & Company i Clydebank ved Glasgow den 3. september 1939. Skibet blev køllagt den 1. juli 1940 og søsat den 31. marts 1941. Hun var færdigbygget den 8. oktober 1941.

Tjeneste  
HMS Onslow gjorde tjeneste i den britiske Home Fleet, hvor hun primært havde til opgave at eskortere konvojer af handelsskibe i Ishavet. I 1942 var hun udstationeret i Middelhavet under maltakonvojen "Operation Harpoon" og i 1944 gjorde hun tjeneste i den Engelske kanal før og under invasionen i 1944. Hendes mest betydningsfulde kamphandlinger fandt sted ved Slaget i Barentshavet i december 1942, da hun eskorterede konvoj JW 51B til Rusland. Krigsskibene, der bevogtede konvojen, kom i kamp mod den svære tyske krydser Admiral Hipper, men HMS Onslow blev svært beskadiget og hendes kaptajn alvorligt såret.

Hun blev taget ud af britisk tjeneste i 1947 og overtaget af den pakistanske flåde i 1949, hvor hun fik navnet PNS Tippu Sultan (efter Tipu Sultan). Hun forblev i pakistansk tjeneste indtil 1979.

Noter

Kilder

Eksterne links

Krigsskibe fra 2. verdenskrig
Destroyere fra Storbritannien
Bengalske hær

Den Bengalske hær var hæren i den bengalske region (Precidency), der var den ene af de tre regioner i Britisk Indien i det britiske imperium.

Regionernes hærstyrker tilhørte ligesom regionerne Det britiske Ostindiske kompagni (East India Company) indtil loven om Indiens stilling i imperiet trådte i kraft i 1858 efter opstanden i 1857. Ved loven blev de tre regioner (until the Government of India Act 1858 (presidencies) overført til den britiske krone. I 1895 blev de tre regioners hære sammenlagt til British Indian Army.

Den bengalske hær blev grundlagt i 1756 og var aktiv frem til 1895. I 1876 rådede hæren over 105.000 mand. Efter indlemmelsen i British Indian Army fungerede hæren under navnet Bengal Command. Styrken bortfaldt i 1908.

Kilder

Noter 

Indien
Hære
Klement Gottwald

Klement Gottwald (født 23. november 1896 i Dědice (Vyškov), Syd-Mähren i Østrig-Ungarn (nu Tjekkiet), død 14. marts 1953) var en tjekkoslovakisk politiker og mangeårig leder af Det tjekkoslovakiske kommunistparti, statsminister og præsident i Tjekkoslovakiet. 

Politikere fra Tjekkoslovakiet
Tjekkoslovakiets premierministre
Kommunister fra Tjekkoslovakiet
Tjekkere fra 2. verdenskrig
Dansk Mejeriingeniør Forening

Dansk Mejeriingeniør Forening er en fagforening for mejeriingeniører, hvis formål er at varetage medlemmernes interesser samt at fremme mejeribruget generelt. Foreningen blev stiftet i 1932.

Dansk Mejeriingeniør Forening hører under hovedorganisationen Akademikerne.

Henvisninger 
 Hjemmeside

Mejeriingeniør Forening
Etableret i 1932
Mejeriingeniør

Mejeriingeniør er en uddannelse for personer indenfor mejeribranchen, der udbydes gennem Københavns Universitet, Science. Uddannelsen har en lang tradition, titlen stammer tilbage fra 1921.

Mejeriingeniører dannede fagforeningen Dansk Mejeriingeniør Forening i 1936.

Lange videregående uddannelser i Danmark
Ingeniører
Antonin Novotný

Antonín Novotný (10. december 1904–28. januar 1975) var præsident i Tjekkoslovakiet fra 1957 til 1968 og generalsekretær i Det tjekkoslovakiske kommunistparti fra 1953 til 1968.

Antonín Novotný blev medlem af kommunistpartiet i 1921. Som følge af hans arbejde i modstandsbevægelsen under 2. verdenskrig blev han arresteret i 1941 og sat i Mauthausen koncentrationslejren, hvor han tjenestegjorde som Kapo, frem til han blev løsladt af amerikanske styrker 5. maj 1945.

Han gjorde karriere i kommunistpartiet efter krigen og blev udnævnt til førstesekretær (generalsekretær) i 1951, men trak sig fra stillingen. Men da Rudolf Slánský blev presset ud af denne stilling to år senere, efterfulgte Novotný ham og blev i realiteten den øverste politiske leder i Tjekkoslovakiet, da præsident Klement Gottwald døde samme år. Han blev genvalgt i 1958 og 1964, og fra 1957 var han i tillæg præsident i landet efter præsident Antonín Zápotocký døde dette år.

Mens Zápotocký og statsminister Viliam Široký ønskede mere liberalt styre, kunne Novotný udmanøvrere disse, da han havde Sovjetunionens støtte.

Hans strenge, autoritære regime mødte stadig større folkelig modstand, men han holdt sig på magten helt frem til januar 1968, da han blev tvunget til at trække sig og Alexander Dubček overtog som partisekretær. Statsminister Jozef Lenárt fungerede nogle få dage som præsident, før stillingen blev overtaget af Ludvík Svoboda. Dette udløste Foråret i Prag.

Politikere fra Tjekkoslovakiet
Kommunister fra Tjekkoslovakiet
Tjekkere fra 2. verdenskrig
Bijan Jazani

Bijan Jazani (1938 Tehran - 19. april 1975) var en iransk kommunist og maler. Han er et ikon blandt moderne intellektuelle iranske socialister.

Personer fra Iran
Kommunister fra Iran
Herzberg am Harz

Herzberg am Harz er en by og kommune i det centrale Tyskland med knap 13.150 indbyggere (2013), beliggende under Landkreis Göttingen, i den sydlige del af delstaten Niedersachsen. Landskabsmæssigt ligger kommunen i den sydvestlige ende af mittelgebirgeområdet Harzen.

Geografi
Byen Herzberg am Harz er beliggende ved den nedre del af de små floder Sieber og Lonau, der kommer fra    Harzen. Herzberg ligger 32 km nordøst for Göttingen, og 90 km sydøst for Hannover. Ovenfor bykernen findes .

Nabokommuner  
 Landkreis Osterode:
 Landkreis Goslar:
 Kommunefrit område Harz
 Landkreis Osterode:
 Kommunefrit område Harz
 Bad Lauterberg im Harz
 Landkreis Eichsfeld (i deltaten Thüringen):
 Sonnenstein
 Landkreis Göttingen:
 Duderstadt
 Rüdershausen (Samtgemeinde Gieboldehausen)
 Rhumspringe (Samtgemeinde Gieboldehausen)
 Wollershausen (Samtgemeinde Gieboldehausen)
 Landkreis Osterode:
 Hattorf am Harz (Samtgemeinde Hattorf am Harz)
 Elbingerode am Harz (Samtgemeinde Hattorf am Harz)
 Hörden am Harz (Samtgemeinde Hattorf am Harz)

Inddeling
 Herzberg (8.909 indb.)
 Lonau (300 indb.)
 med Mühlenberg
 Pöhlde (2.009 indb.)
 med Rhumasprung
 Scharzfeld (1.625 indb.)
 Sieber (475 indb.)

Indbyggere pr. 1. oktober 2013

Eksterne kilder/henvisninger 

 Kommunens websted
 

Byer i Niedersachsen
Byer i Kreis Göttingen
Kommuner i Niedersachsen